OpenLLM-France/wikimedia huggingface dataset:
# Cases (la Torre de Claramunt)

Les Cases és una obra de la Torre de Claramunt (Anoia) inclosa a l'Inventari del Patrimoni Arquitectònic de Catalunya.

## Descripció

Es tracta de dues cases adossades, de dos i de tres pisos, amb portal adovellat. Un d'ells ha estat, en part, tapiat. L'angle d'una d'aquestes cases s'ha fet amb pedra de turó, molt utilitzat a la zona, la resta de la construcció s'ha fet en pedra arrebossada. El sostre és de teules.

## Història

Són interessants, sobretot per que semblen de les cases més antigues conservades a la Torre de Claramunt poble. A un dels dos portals,m el tapinat, es pot veure la data.

## Referències

* 1 2 «Cases». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 octubre 2018].
# Daly City

Daly City és una població dels Estats Units a l'estat de Califòrnia. Segons el cens del 2000 tenia 103.621 habitants.

## Història

L'epicentre del Terratrèmol de San Francisco de 1906 va estar situat a Mussel Rock, a la costa de Daly City.

## Demografia

Segons el cens del 2000, Daly City tenia 103.621 habitants, 30.775 habitatges, i 23.081 famílies. La densitat de població era de 5.292,1 habitants per km².
Dels 30.775 habitatges en un 34,1% hi vivien nens de menys de 18 anys, en un 54,5% hi vivien parelles casades, en un 14,2% dones solteres, i en un 25% no eren unitats familiars. En el 18,1% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,34 i el nombre mitjà de persones que vivien en cada família era de 3,78.
Per edats la població es repartia de la següent manera: un 22,5% tenia menys de 18 anys, un 10,5% entre 18 i 24, un 32,2% entre 25 i 44, un 22,8% de 45 a 60 i un 12% 65 anys o més.
L'edat mediana era de 35 anys. Per cada 100 dones de 18 o més anys hi havia 94,3 homes.
La renda mediana per habitatge era de 62.310 $ i la renda mediana per família de 68.365 $. Els homes tenien una renda mediana de 38.227 $ mentre que les dones 32.147 $. La renda per capita de la població era de 21.900 $. Entorn del 4,2% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personatges il·lustres

* DJ Qbert.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Officials unmoved by quake notoriety» (en anglès). SF Gate, 11-04-2004. [Consulta: 24 gener 2014].
* 1 2 3 «Fact Sheet- Daly City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Daly City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Resolució 2041 del Consell de Seguretat de les Nacions Unides

La Resolució 2041 del Consell de Seguretat de les Nacions Unides fou adoptada per unanimitat el 22 de març de 2012. Després de recordar les resolucions anteriors sobre l'Afganistan, en particular les resolucions 1917 (2010) i 1974 (2011), el Consell va ampliar el mandat de la Missió d'Assistència de les Nacions Unides a l'Afganistan (UNAMA) per un període d'un any fins al 23 de març de 2013.
El Consell va recalcar que el mandat de la UNAMA és per ajudar al país en matèria de seguretat, governança i desenvolupament i coordinar el suport internacional a Afganistan, enfortir el paper de les institucions afganeses en la governança democràtica, l'estat de dret, el control del narcotràfic, els drets humans, l'assistència humanitària i àrees afins, encoratjant al govern afganès a valer-se dels bons oficis de la UNAMA en els esforços de reconciliació nacional.

## Referències

* ↑ «Security Council Extends Assistance Mission in Afghanistan until 23 March 2013, Unanimously Adopting Resolution 2041 (2012)». United Nations, 22-03-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Castell d'Örebro

El Castell d'Örebro és una fortificació medieval situada a la ciutat d'Örebro, Närke, Suècia. El castell està situat en una illa del riu Svartån Durant el regnat de la dinastia Vasa va ser expandit i restaurat el 1900. Actualment serveix com a aulari de la Karolinska Skolan i també és un lloc disponible per a diverses celebracions, així com la seu i residència del govern del comtat. El castell es pot visitar amb tota normalitat.
Durant més de 700 anys el castell va ser un punt estratègic que protegia un pont sobre el riu Svartån, les primeres construccions es van fer a mitjans del segle xiii i consistien en una torre de defensa. Al segle següent es va construir la muralla i durant el segle xvi fou quan se li va donar la forma que té en l'actualitat, la d'un castell renaixentista.
Alguns dels esdeveniments més importants de la història sueca han passat en aquest castell, fou residència d'Engelbrekt Engelbrektsson i també fou aquí on es van dur a terme les discussions que van dur a la coronació de Jean Baptiste Bernadotte com a rei de Suècia.
# Jaciment arqueològic de Can Guardiola I

Can Guardiola I és un jaciment arqueològic en superfície que està situat al municipi de Sant Joan les Fonts, a la Garrotxa. El jaciment se situa per sobre d'un subsòl volcànic caracteritzat litològicament per unes laves basàltiques quaternàries en un sòl agrícola molt fèrtil, drenat pel torrent de Guardiola.

## Descobriment i historiografia

El jaciment va ser descobert el 1983 per Ramon Sacrest i R. Campderich, localitzat en una àrea d'1,6 km², en uns camps de conreu.

## Troballes

Els anys 1999 i 2000, amb motiu de les obres de desdoblament de la carretera N-260 tram Montagut-Olot, es van realitzar diversos seguiments arqueològics de les obres. En primera instància es va recollir tot el material que apareixia, format sobretot per diversos fragments i esclats elaborats amb matèries d'origen local, com el quars i la quarsita. En tot el tram que es va prospectar no es va trobar cap gran concentració de restes lítiques sinó que més aviat aquestes es localitzen dispersament en tota la franja oberta per les màquines. S'han pogut recuperar gairebé un centenar de peces (nuclis i ascles) tallades majoritàriament sobre còdols de quars provinents segurament del riu Fluvià.
Amb posterioritat a la prospecció es van dur a terme un seguit de rases (14) a fi de documentar en profunditat la possible existència de restes. Els resultats van ser negatius, ja que tal com s'ha explicat el material es troba en superfície i el que es va documentar únicament va ser la colada volcànica.

## Vegeu també

* Prehistòria a Catalunya

## Bibliografia

ESTEBAN, R. "Els tresors amagats de la variant de Castellfollit". Revista de Girona. 208, p.20-23.

## Enllaços externs

* Base de dades del E-Gipci de la Generalitat de Cataluny: https://extranet.cultura.gencat.cat/EGIPCI/login.aspx
# Cirrus (desambiguació)

«Cirrus» té aquests significats:
* Cirrus (membre), apèndix filiforme de certs animals i plantes, com els que donen llur nom als cirrípedes
* Cirrus (botànica), massa gelatinosa d'espores de fongs o líguens que és expulsada per l'ostíol del periteci o del picnidi
* Cirrus, núvols alts composts de cristalls de glaç
* Cirrus Aircraft, empresa aeronàutica estatunidenca.
Viccionari
# Resolució 2043 del Consell de Seguretat de les Nacions Unides

La Resolució 2043 del Consell de Seguretat de les Nacions Unides fou adoptada per unanimitat el 21 d'abril de 2012. Preocupat per l'escalada de la violència, i observant la manca de cessament de la violència armada, el Consell va aprovar la creació de la Missió de Supervisió de les Nacions Unides a Síria (UNSMIS) per observar la implementació del Pla de pau de Kofi Annan per la Guerra Civil siriana, amb uns 300 observadors. La Missió de Supervisió de les Nacions Unides a Síria es va congelar a principis de juny de 2012, després d'una situació cada vegada més inestable i violenta a Síria.

## Referències

* ↑ «Security Council Establishes UN Supervision Mission in Syria, with 300 Observers to Monitor Cessation of Violence, Implementation of Special Envoy’s Plan». United Nations, 21-04-2012.
* ↑ «Transcript of the press conference by Herve Ladsous : Damascus 25 July 2012». Un.org. [Consulta: 7 desembre 2013].

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Abrígate

Abrígate és una pel·lícula espanyola-argentina que es va filmar durant 2006 a Espanya. Es tracta d'una comèdia romàntica, protagonitzada per Manuela Pal i Félix Gómez. La pel·lícula compta amb la direcció de Ramón Costafreda i amb el guió de Fernando Castets.

## Sinopsi

Valeria (Manuela Pal) decideix mudar-se de Buenos Aires -la seva ciutat natal- a Betanzos, a la província de la Corunya, d'on procedeix la seva família. Val té 25 anys, és una noia excèntrica, divertida i somiadora que es troba en la cruïlla sentimental més surrealista de la seva vida: després de la sobtada mort del seu amant Yves de molta més edat que ella, s'enamora de Marcelo (Félix Gómez), el fill del difunt. La seva amiga Adela (María Bouzas), propietària de la perruqueria on ambdues treballen, l'ajuda a buidar la incògnita. I mentrestant gaudeixen amb els seus veïns de les petites alegries, riuen de les penes i fantasien amb tenir una vida diferent.

## Repartiment

* Manuela Pal... Valeria
* Félix Gómez... Marcelo
* María Bouzas... Adela
* Celso Bugallo... Coco
* Amalia Gómez... Leonor
* Pablo Tamayo... Telmo
* Cristina Ramallal... Montse
* María Salgueiro... Irene
* Álex Neira... Gabriel
* Isabel Naveira... María

## Premis

A la XIII Mostra de Cinema Llatinoamericà de Lleida va guanyar el premi de l'audiència, el premi a la millor actriu (María Bouzas) i el premi TVE.

## Referències

* ↑ «Otros silencios» (en castellà). lahiguera.net. [Consulta: 23 desembre 2012].
* ↑ «Abrígate (2006)» (en castellà). cinenacional.com. [Consulta: 23 desembre 2012].
* ↑ 'Abrígate' es la original ópera prima de Ramón Costafreda, La Voz Digital, 23 de maig de 2008
* ↑ 'Abrígate' recupera los lazos de unión entre Galicia y Argentina, El Correo Gallego, 21 de maig de 2008
* ↑ El cine argentino arrasa con el palmarés de la Mostra de Lleida, ABC, 31 de març de 2007

## Enllaços externs

* Tràiler a Vimeo
# Darfur del Nord

Darfur del Nord és el nom dels següents llocs:
* Provincia de Darfur del Nord o Darfur Septentrional, vegeu Darfur
* Estat de Darfur del Nord o Darfur Septentrional, vegeu Shamal Darfur
# Bni Bouayach

Bni Bouayach (en àrab بني بوعياش, Bnī Būʿayāx; en amazic ⴰⵉⵜ ⴱⵓⵄⵢⴰⵛ) és un municipi de la província d'Al Hoceima, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 18.271 persones. Situat en ple cor del Rif, fou una de les viles protagonistes de la revolta del Rif (desembre de 1958-gener de 1959) i de les revoltes de la fam de 1980.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Carrer de Santa Marta (Olesa de Bonesvalls)

El carrer Santa Marta és un carrer d'Olesa de Bonesvalls (Alt Penedès) inclòs a l'Inventari del Patrimoni Arquitectònic de Catalunya.

## Descripció

Hi ha diverses cases entre mitgeres amb planta baixa i un pis, façanes de pedra i porta d'entrada amb arc format per dovelles. Els interiors tenen arcs apuntats de pedra. Es troba al barri de l'hospital a 500 metres del nucli d'Oleseta. Forma part del conjunt històric-monumental més important d'Oleseta.

## Història

El carrer està situat en un nucli de poblament proper al poble d'Olesa de Bonesvalls i que va formar-se al voltant de l'Hopital de Cervelló, fundat en el segle xiii per Guillem de Cervelló amb la finalitat d'allotjar-hi els viatges que passessin per l'antic camí de Barcelona a Vilafranca del Penedès.

## Referències

* 1 2 «Carrer Santa Marta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Jean Louis Gobbaerts

Jean Louis Gobbaerts (Anvers, 28 de setembre de 1835 - Sint-Gillis-Obbrussel, 5 de maig de 1886) va ser un destacat pianista belga així com professor de piano i compositor. La majoria de partitures les va signar amb el pseudònim L. Streabbog (un joc amb les lletres del seu cognom); i també amb els pseudònims Ludovic i Levi. Popular i reeixit en la seva època, Gobbaerts publicat més de 1.200 composicions per a piano. Avui en dia, el seu mètode i els seus estudis segueixen sent populars en el repertori contemporani. Gobbaerts va néixer a Anvers. Va ser alumne del Conservatori de Brussel·les. Va passar gran part de la seva carrera treballant com a pianista i professor de piano en aquesta ciutat. Va morir a l'edat de 50 anys, a Saint-Gilles, prop de Brussel·les.
Xostakóvitx va confessar que el que finalment va despertar el seu interès per la música va ser un Galop per a piano a sis mans de Streabbog que va sentir tocar a la seva germana amb les seves amigues.

## Referències

* ↑ Fay, Laurel E. Shostakovich: A Life (en anglès). Hofheim: Oxford University Press, 2000, p. 9. ISBN 9780195182514.

## Enllaços externs

* Partitures de Jean Louis Gobbaerts
* Interpretació de la seva peça La Violette, al Youtube
# Abròcomes

Abròcomes és el nom dels següents personatges:
* Abròcomes (príncep), príncep persa
* Abròcomes (sàtrapa), sàtrapa persa
# Cucal cap-ros

El cucal cap-ros (Centropus milo) és una espècie d'ocell de la família dels cucúlids (Cuculidae) que habita la selva humida en algunes de les Illes Salomó.
# Bni Ayat

Bni Ayat (en àrab بني عياط, Bnī ʿAyyāṭ; en amazic ⴱⵏⵉ ⵄⵢⵢⴰⵟ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 22.900 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Carrer de Santa Rita (Arenys de Mar)

El carrer de Santa Rita és un carrer d'Arenys de Mar (Maresme). Està protegit com a bé cultural d'interès local en el seu conjunt.

## Descripció

És un grup interessant de casetes entre mitgeres d'una sola planta, amb pati davanter tancat amb reixes i pilars de diverses formes, que es corresponen generalment amb les de les cornises ondulades i datades que serveixen de coronament de les façanes. El pati s'ha malmès degut a la presència d'indústries al costat oposat del carrer. Les decoracions de les façanes són de tipus floral.

## Referències

* 1 2 3 «Carrer de Santa Rita». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 juliol 2015].
# Jean Lucienbonnet

Jean Lucienbonnet va ser un pilot de curses automobilístiques francès que va arribar a disputar curses de Fórmula 1.
Jean Lucienbonnet va néixer el 7 de gener del 1923 a Niça, França i va morir en un accident el 19 d'agost del 1962 disputant una cursa de la Fórmula Júnior al circuit d'Enna, Sicília, Itàlia.

## A la F1

Va debutar a la primera cursa de la temporada 1959 (la desena temporada de la història) del campionat del món de la Fórmula 1, disputant el 10 de maig del 1959 el GP de Mònaco al Circuit de Montecarlo.
Jean Lucienbonnet va participar en una única cursa puntuable pel campionat de la F1, no aconseguint classificar-se per la prova i no assolí cap punt per la classificació del campionat del món.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1959 | Jean Lucienbonnet | Cooper | Climax | MON NVQ | 500 | HOL | FRA | GBR | ALE | POR | ITA | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Turó de Comadebò

El Turó de Comadebò és una muntanya de 696 metres que es troba entre els municipis d'Orís i Sant Vicenç de Torelló, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Turó de Comadebò». Gran Enciclopèdia Catalana. Barcelona: Grup Enciclopèdia Catalana.
# Clínies

Clínies és el nom dels següents personatges:
* Clínies d'Atenes, militar atenenc.
* Clínies, germà petit del gran Alcibíades
* Clínies de Sició, tirà de Sició
* Clínies de Tàrent, filòsof pitagòric gec
# Acacallis (desambiguació)

« Acacallis» té aquests significats:
* Acacallis fou filla de Minos.
* Acacallis és un gènere d'orquídies.
# Clap for Xi Jinping: A Great Speech

Clap for Xi Jinping: A Great Speech és un videojoc en línia per a mòbil xinès desenvolupat per Tencent. Fou llançat poc després del 19è Congrés Nacional del Partit Comunista de la Xina, fent-se viral a la República Popular de la Xina en poc temps. Consisteix en aplaudir després de veure fragments del discurs de Xi Jinping. Ha tingut notorietat als mitjans de comunicació dels Estats Units com un nen de vuit anys hi jugava. Està en xinès i solament està disponible per a telèfons intel·ligents.
El videojoc mostra uns vídeos de 10 segons que quan s'acaben el jugador polsa a les pantalles fent que "s'aplaudisca". La puntuació que aconsegueix es fa pública amb rànquings de jugadors.

## Referències

* 1 2 «Smartphone users tap to ‘applaud' Xi’s speech». The Khmer Times, 20-10-2017 [Consulta: 26 octubre 2017].
* ↑ Peake, Eleanor «China's new viral app could be straight out of Black Mirror». Wired UK, 20-10-2017 [Consulta: 26 octubre 2017].
* ↑ «Boy applauds President Xi in China's latest viral craze». MSN, 2017 [Consulta: 26 octubre 2017].
* ↑ Chong, Zoey «China's president applauded 1B times on silly clapping game». CNET, 19-10-2017 [Consulta: 26 octubre 2017].
* ↑ «China mobile users tap phones to 'applaud' president's speech». Telecom News, 20-10-2017 [Consulta: 26 octubre 2017]. Arxivat 2017-10-20 a Wayback Machine. «Còpia arxivada». Arxivat de l'original el 2017-10-20. [Consulta: 26 octubre 2017].
# Bokermannohyla carvalhoi

Bokermannohyla carvalhoi és una espècie de granota endèmica del Brasil.
Està amenaçada d'extinció per la pèrdua del seu hàbitat natural.

## Referències

* Potsch de Carvalho-e-Silva, S. & Telles, A.M. 2004. Bokermannohyla carvalhoi. Llista Vermella d'Espècies Amenaçades de la UICN 2006. Consulta: 7 de gener de 2008.
# Cases Barates del carrer Moragas

Les Cases Barates del carrer Moragas és una obra de Mataró (Maresme) protegida com a bé cultural d'interès local.

## Descripció

Edificacions de planta baixa i pis amb pati frontal i posterior. Es tracta d'un conjunt amb tipologia de ciutat jardí. Destaca la verticalitat acusada de les obertures de la planta baixa que es compon de porta d'accés i tribuna pentagonal damunt la qual se situa la balustrada del balcó. Un frontó triangular corona els edificis. La tanca dels jardins combina el sòcol de pedra amb els pilars de totxo i la reixa metàl·lica.

## Història

El conjunt anomenat Grup Goya de 33 habitatges unifamiliars aparellats i en filera que es van acollir a la tercera "Ley de casas baratas" de l'any 1924. Inaugurat l'any 1926 i finançat per la caixa d'estalvis de Mataró

## Referències

* 1 2 3 «Cases Barates del carrer Moragas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Jean Louis Rodolphe Agassiz

    Aquest autor és citat en taxonomia animal amb el nom «Agassiz».
Jean Louis Rodolphe Agassiz (28 de maig de 1807- 12 o 14 de desembre de 1873) fou un zoòleg, glaciòleg, i geòleg americà nascut a Suïssa. Fou el marit de l'educadora i també naturalista Elizabeth Cabot Agassiz, i un dels primers científics americans de primera classe.

## Biografia

Va néixer a Môtier, Suissa. L'any 1846 va anar a Boston a donar una conferència a la Universitat Harvard i va decidir quedar-s'hi per la resta de la vida. Va morir l'any 1873 a Cambrige (Massachusetts). Durant tota la seva vida als Estats Units va mantenir una forta amistat amb Benjamin Peirce.
Va fer estudis sobre fòssils de peixos (1833-1844), i de glaceres. Va ser un opositor a les teories de Darwin.
El cràter marcià Agassiz i l'asteroide (2267) Agassiz reben el seu nom.

## Referències

* ↑ Asimov, Isaac. «Agassiz, Jean Louis Rodolphe». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 288. ISBN 8429270043.
* ↑ Kaplan, Barbara. Historia del siglo XIX (en castellà). Madrid: Akal, 2007, p. 526. ISBN 978-84-460-1848-3.
# Turó de Collsapalomera

El Turó de Collsapalomera és una muntanya de 660 metres que es troba al municipi de Sant Sadurní d'Osormort, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Clínies (germà d'Alcibíades)

Clínies (en llatí Cleinias, en grec antic Κλεινίας) fou germà petit del gran Alcibíades. Pèricles, el tutor del jove, tement que el seu germà no el corrompés, el va enviar amb el seu altre germà Arifró a estudiar fora d'Atenes, però aquest darrer el va tornar al cap de sis mesos dient que era impossible de fer res amb ell. No va tenir cap paper destacat en la política atenenca. Plató en parla al diàleg Protàgores. En un altre diàleg (Alcibíades I) el considera boig.

## Referències

* ↑ 2.Cleinias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 782
# Airenosis

Els airenosis (llatí: Αἰρηνοσίοι) eren un poble que l'historiador grec Polibi de Megalòpolis situa a la península Ibèrica, entre l'Ebre i els Pirineus. Polibi els esmenta en descriure els pobles als quals es va enfrontar l'exèrcit d'Hanníbal quan es disposava a passar els Pirineus en direcció cap a Roma, en el context de la Segona Guerra Púnica. Juntament amb els airenosis, Hanníbal va derrotar els ilergets, els bargusis i els andosins.
Tradicionalment hom els ha localitzat a Vall d'Aran, per proximitat geogràfica i semblança entre tots dos noms, dins el territori dels antics aquitans. No obstant això, els motius de la identificació són força febles i no es tracta més que d'una hipòtesi. Hom els ha volguts identificar amb els Aresinarii que esmenta l'historiador romà Sal·lusti, de nou amb cap altre motiu que la semblança entre llur nom; no obstant això, aquesta identificació sembla improbable pel fet que del text de Sal·lusti es desprèn que els aresinaris eren un poble que vivia a la costa.

## Referències

* ↑ Polibi III 35.2.
* ↑ Santacana, Joan; Joan Sanmartí. Els ibers del nord. Barcelona: Rafael Dalmau (Editor), 2005, p. 38. ISBN 8423206912.
* ↑ Tovar, Antonio. Iberische Landeskunde. Segunda parte. Tomo 3 (en castellà). Baden-Baden: Valentin Koerner, 1989, p. 45. ISBN 387320813X.
* ↑ Sal·lusti, Històries III 5.
* ↑ Ángel, Iniesta. «Pueblos prerromanos de Levante, Cataluña y Baleares». A: Colonizaciones y formación de los pueblos prerromanos. Madrid: Gredos, 1989, p. 368. ISBN 8424913868.

## Enllaços externs

* Museu d'arqueologia de Catalunya. La Ruta dels Ibers.
* Mapa detallat dels pobles d'Ibèria preromans (200aC) Arxivat 2011-02-26 a Wayback Machine.